ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
అహ్మదాబాద్ సంస్కార్ధామ్లో 75 పాఠశాలల విద్యార్ధులను ఆకట్టుకున్న నీరజ్ చోప్రా
కీలకాంశాలు
సమతుల్య ఆహారంపై ఫిట్నెస్, క్రీడలలో విద్యార్ధులకు చిట్కాలు చెప్పిన నీరజ్.
ఈ చొరవను యువజన వ్యవహారాలు, క్రీడా మంత్రిత్వ శాఖ, విద్యా శాఖ సంయుక్తంగా నిర్వహించాయి.
భారత దేశంలోని అత్యుత్తమ అథ్లీట్లు విడ్యార్ధులను చేరుకొనే ప్రతిష్ఠాత్మక కార్యక్రమాన్ని , ఒలింపిక్ క్రీడల జావలిన్ త్రో చాంపియన్ నీరజ్ చోప్రా ప్రారంభించారు. ఇందులో భాగంగా అహ్మదాబాద్లోని సంస్కార్ధామ్లో దాదాపు 75 పాఠశాలలకు చెందిన విద్యార్ధులతో ఆయన సంభాషించారు.
విద్యార్ధులతో వివిద క్రీడలలో పాల్గొన్న నీరజ్ చోప్రా, జావలిన్ త్రోలో వారికి కొన్ని చిట్కాలు చెప్పి, సమతుల్య ఆహారం, ఫిట్నెస్, క్రీడల ప్రాధాన్యత గురించి సంబాషించారు. విద్యార్ధులు కుతూహలంతో వేసిన ప్రశ్నలకు ఆశువుగా సమాధానాలు చెప్పడం, చెప్పే విషయాన్ని కథ రూపంలో చెప్పడం శ్రద్ధతో వింటున్న ప్రేక్షకులను ఆకట్టుకుంది.
నీకు అత్యంత ఇష్టమైన ఆహారం ఏమిటన్న ప్రశ్నకు స్పందనగా, వెజిటేబుల్ బిర్యానీని మసాలా దట్టించకుండా వండటం, దానిని పెరుగుతో తినడం ఎలాగో వివరించిన తీరుకు ప్రేక్షకులు చప్పట్లతో ప్రశంసించారు. కాయగూరలు, కార్బోహైడ్రేట్లను సరైన రీతిలో మేళవించి తినడం అన్నది మినరల్స్తో కూడిన ఆరోగ్యవంతమైన, సంపూర్ణ ఆహారమని ఆయన వివరించారు. సుదీర్ఘ శిక్షణా సెషన్ తర్వాత వచ్చిన అలసట నుంచి వంట చేయడం దృష్టి మళ్ళించేందుకు తోడ్పడుతుందని ఆయన చెప్పారు.
సంతులిత ఆహారాన్ని తీసుకోవడం, ఫిట్నెస్ కార్యకలాపాల దిశగా యువతకు రెండేళ్ళ కాలంలో 75 పాఠశాలలకు చెందిన విద్యార్ధులకు ప్రేరణ కలిగించేందుకు ఒలింపియన్లను, పారాఒలంపియన్లు వారితో సంభాషించే కార్యక్రమం ప్రధానమంత్రి నరేంద్ర మోడీ ఆలోచన. ఈ కార్యక్రమాన్ని యువజన వ్యవహారాలు, క్రీడలు, విద్యా మంత్రిత్వ శాఖ సంయుక్తంగా నిర్వహిస్తున్నారు.
ఒలింపిక్స్ అనంతరం మాకు ఆతిథ్యమిచ్చినప్పుడు, ప్రధానమంత్రి ఆరోగ్యవంతమైన, ఫిట్ భారత్ గురించి తన నూతన దార్శనికతను పంచుకున్నారు. ఈ ప్రత్యేక చొరవను ముందుకు తీసుకువెడుతూ, పాఠశాలలను సందర్శించి, నాదైన పద్ధతిలో కొంత జ్ఞానాన్ని విద్యార్ధులతో పంచుకుంటున్నాను. ఈ జ్ఞానం విద్యార్ధులకు తోడ్పడమే కాక, భారత్ క్రీడా దేశం కావాలన్న ప్రధానమంత్రి కలను సాక్షాత్కారం చేస్తుందని నీరజ్ చోప్రా అన్నారు.
ఆయన సరైన ఆహారం, సరైన్ ఫిట్నెస్ పద్ధతితో పాటుగా కొన్ని ముఖ్యమైన జీవిత పాఠాలపై చిట్కాలను పంచుకున్నారు. అతిపెద్ద క్రీడా, ఫిట్నెస్ క్విజ్ అయిన ఫిట్ ఇండియా క్విజ్ గురించి కూడా నీరజ్ చోప్రా మాట్లాడారు. కొందరు విద్యార్ధుల సమాధానాలు విని ఆశ్చర్యపోయానంటూ, వారి జ్ఞానాన్ని మెచ్చుకుంటున్నాను. సరైన క్రమశిక్షణ, అంకితభావంతో వారు ఉన్నత ఎత్తులకు ఎదగగలరని ఆయన చెప్పారు.
అంతకు ముందు, నీరజ్ చోప్రాను సంస్కార్ధామ్ ఎడ్యుకేషనల్ సొసైటీ సన్మానించింది. సొసైటీ చేస్తున్న పనిని కొనియాడుతూ, విద్యార్ధులు భవిష్యత్తుకు తయారయ్యేలా వారిని సాధికారం చేయడం కోసం వారు కట్టుబడి ఉన్న తీరు, అంకిత భావాన్ని మెచ్చుకున్నారు.
రానున్న రెండు నెల్లో దేశంలోని ఇతర ప్రాంతాలలో ఉన్న పాఠశాలలను తరుణ్దీప్ రాయ్ , సార్థక్ భంభ్రి , సుశీలాదేవి , కెసి గణపతి, వరుణ్ థక్కర్ లు సందర్శించనున్నారు. పారాఒలింపియన్లలో అవనీ లేఖరా , భవానీ పటేల్ , దేవేంద్ర ఝఝారియా  ఈ చొరవను ముందుకు తీసుకువెళ్ళనున్నారు.
(Visitor Counter : 94
జల శక్తి మంత్రిత్వ శాఖ
'జల జీవన్ మిషన్'  కార్యక్రమం కింద ఒడిశాకు రూ. 812 కోట్లు ఆమోదం
'జల జీవన్ మిషన్' కార్యక్రమం ద్వారా గ్రామీణ ప్రాంతాలలో ప్రతి కుటుంబానికి కుళాయి కనెక్షన్ కల్పించడం ద్వారా క్రమం తప్పకుండా, దీర్ఘకాలిక ప్రాతిపదికన మంచి నీరు సరఫరా చేయడానికి భారత ప్రభుత్వం అన్ని విధాలా ప్రయత్నిస్తోంది. సహకార సమాఖ్య స్ఫూర్తికి అనుగుణంగా కార్యక్రమ లక్ష్యాలను సాధించడానికి రాష్ట్రప్రభుత్వాలు కూడా తమ వంతు కృషి చేస్తున్నాయి. గ్రామీణ ప్రాంతాలలో ప్రతి ఇంటి ముంగిట్లో తాగునీటి సౌకర్యం ఏర్పాటు చేసి 'జీవన సౌలభ్యం' కల్పించాలని నిశ్చయంతో ఉన్నారు. ఈ కార్యక్రమం గ్రామీణ ప్రాంత వాసుల జీవనంలో అనూహ్య మార్పులు తేనున్నది. క్రమం తప్పకుండా, దీర్ఘకాలిక ప్రాతిపదికన రోజుకు తలసరి 56 లీటర్ల మంచి నీరు సరఫరా చేయాలని సంకల్పం.
(ఈ కార్యక్రమానికి రూ 3.60 లక్షల కోట్లు కేటాయించాలని అంచనా. దానిలో కేంద్ర ప్రభుత్వం రూ. 2.08 లక్షల కోట్లు, రాష్ట్రం రూ. 1.52 లక్షల కోట్లు కేటాయిస్తుంది.
ఈ కార్యక్రమానికి సంబంధించి 2020-21 కార్యాచరణ ప్రణాళికను పరిశీలించి ఆమోదించవలసిందిగా ఒడిశా రాష్ట్ర ప్రభుత్వం కేంద్ర జలశక్తి శాఖలో తాగు నీరు మరియు పారిశుద్ధ్య విభాగం కార్యదర్శికి సమర్పించింది. ఈ ఆర్ధిక సంవత్సరంలో ఈ కార్యక్రమం అమలు కోసం భారత ప్రభుత్వం రూ. 812 కోట్లు ఆమోదించింది. ఇది గత సంవత్సరం కేటాయింపు రూ. 297 కోట్లతో పోలిస్తే చాలా పెద్ద మొత్తం. రాష్ట్రంలో మొత్తం 81 లక్షల గ్రామీణ కుటంబాలు ఉండగా 2020-21 సంవత్సరంలో 16.21 లక్షల కుటుంబాలకు కుళాయి కనెక్షన్లు ఇవ్వాలని ఒడిశా రాష్ట్ర ప్రభుత్వం యోచిస్తోంది. 2024. నాటికి అన్ని ఇళ్లకు కుళాయి కనెక్షన్లు ఏర్పాటు చేయాలన్నది వారి ప్రణాళిక. నీటి కొరత ఉన్న ప్రాంతాలు, నీటి నాణ్యతలేని ప్రాంతాలు, సంసద్ ఆదర్శ గ్రామ యోజన గ్రామాలు, అభివృద్ధి కాంక్ష ఉన్న జిల్లాలకు చెందిన గ్రామాలు మరియు ఎస్సీ /ఎస్టీలు ఎక్కువగా ఉన్న ఆవాసాలలోని గ్రామాలన్నింటిలో కుళాయి కనెక్షన్లు ఇవ్వడానికి ప్రాధాన్యం ఇస్తారు.
ఇదివరకు పైపులను వేసి ఉన్న గ్రామాల్లో పనులు కొనసాగించడానికి ప్రాధాన్యం ఇస్తారు. గ్రామీణ కార్యాచరణ అమలు కోసం దిశా నిర్దేశం చేశారు. మంచి నీటి వసతిని పరిపుష్టం చేయడానికి వివిధ రకాల ప్రభుత్వ కార్యక్రమాలను సమీకృతం చేస్తారు. పదిహేనవ ఫైనాన్స్ కమిషన్ గ్రాంట్ల కింద ఒడిశాకు 2020-21లో రూ. 2,258 కోట్లు కేటాయించారు. దానిలో సగం నిధులను నీరు మరియు పారిశుద్ధ్యానికి ఖర్చు చేయడం తప్పనిసరి.
ఈ కార్యక్రమం అమలు కోసం వివిధ స్థాయిలలో సంస్థాగత ఏర్పాట్లు జరిగాయి. ఆయా గ్రామాలలో పనుల నిర్వహణ, ప్రణాళికలో సామాజిక బృందాలను కలుపుకుంటారు. స్వయం సహాయక బృందాలను, స్వచ్ఛంద సంస్థలను దీనిలో ప్రభుత్వం దీనిలో భాగస్వాములను చేస్తుంది.
నీటి నాణ్యత పరిశీలనను గమనించడానికి స్థానిక పౌర సమాజం ప్రాతినిధ్యాన్ని జల జీవన్ మిషన్ ప్రోత్సహిస్తుంది. ఇందుకోసం ప్రతి గ్రామంలో కనీసం అయిదుగురు మహిళలను గుర్తించి వారికి నీటి నాణ్యత పరీక్షించడంలో శిక్షణ ఇస్తారు. అందుకు అవసరమైన కిట్లు సమకూరుస్తారు. నీటి నాణ్యత పరీక్షల కోసం ప్రస్తుతం ఒడిశాలో ఒక రాష్ట్ర స్థాయి ప్రయోగ శాల మరియు 32 జిల్లా స్థాయి ప్రయోగ శాలలు ఉన్నాయి.
ఒడిశాలో కొన్ని ప్రాంతాలు తీవ్రమైన నీటి కొరతతో అల్లాడుతుండగా, మరికొన్ని ప్రాంతాలు జలమయమై ఉంటాయి. ప్రస్తుతం కోవిడ్ -19 మహమ్మారి వల్ల జనం సతమతమవుతున్న తరుణంలో ప్రజలు సామాజిక దూరాన్ని పాటించి నీరు తెచ్చు కోవడం అవసరం. ఇప్పుడు చాలా మంది వలస కూలీలు తమ స్వరాష్ట్రాలకు తిరిగి వస్తున్నందున వారికి జీవనోపాధి కల్పించవలసిన ఆవశ్యకత ఉంది. జల జీవన్ మిషన్ పనులను వారితో చేయించడం వల్ల వారికి జీవనోపాధి కలుగుతుంది. తద్వారా ప్రతి గ్రామంలో మంచి నీటి సరఫరా పనులు సత్వరం పూర్తవుతాయి. ప్రతి గ్రామీణ కుటుంబానికి తాగు నీటి సౌకర్యం కల్పించాలనే జల జీవన్ మిషన్ లక్ష్యం నెరవేరుతుంది.
ప్రధాన మంత్రి కార్యాలయం
దిల్లీకంటోన్మెంట్ లో గల ఆర్మీ హాస్పిటల్  యొక్క ఇఎన్ టి విభాగం గడచిన 18 నెలల్లో 50 మంది రోగుల కు రెండు చెవుల లోనుఏక కాలం లో ధ్వని యంత్రాల ను అమర్చిన ఖ్యాతి ని సాధించడాన్ని ప్రశంసించిన ప్రధానమంత్రి
దిల్లీ కంటోన్మెంట్ లో గల ఆర్మీ హాస్పిటల్  లో చెవి, ముక్కు, గొంతుక విభాగం  గడచిన 18 మాసాల లో ఏకకాలం లో 50 మంది రోగుల కు కాక్లియర్ ఇంప్లాంట్స్ ను ఏక కాలం లో అమర్చిన ఖ్యాతి ని దక్కించుకోవడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
సామాజిక మాధ్యం ఎక్స్ లో పత్రికా సమాచార కార్యాలయం నమోదు చేసిన ఒక సందేశాన్ని ప్రధాన మంత్రి ఉదాహరిస్తూ -
‘‘చెవి లో ధ్వని యంత్రం అమర్చడం  లో ఒక ఘనమైన బెంచ్ మార్కు ను ఏర్పరచినందుకు అభినందన లు. ఈ తరహా సమర్పణ భావం మరియు ప్రావీణ్యం ఎంతో మంది కి ఉజ్జ్వలమైన మరియు ఆరోగ్యప్రదమైన భవిష్యత్తు ను ప్రసాదిస్తుంది. ఈ కార్యసాధన మన వైద్యచికిత్స వృత్తినిపుణుల నిబద్ధత ను గురించి వేనోళ్ళ చాటిచెబుతోంది.’’ అని పేర్కొన్నారు.
ప్రధాన మంత్రి కార్యాలయం
ఉల్లాసభరిత అరుణాచల్ దృశ్యాలను ప్రజలతో పంచుకున్న ప్రధానమంత్రి
కేంద్ర హోంశాఖ మంత్రి చిత్రించిన అరుణాచల్ ప్రదేశ్ ప్రకృతి సౌందర్యం, ఉల్లాసభరిత దృశ్యాలను ప్రధానమంత్రి శ్రీ నరేంద్ర మోదీ ప్రజలతో పంచుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“ఇదిగో.. ఇదే ప్రశాంత, ప్రకృతి సౌందర్యం ఉట్టిపడే అద్భుత రాష్ట్రం అరుణాచల్ ప్రదేశ్!” అని ప్రధానమంత్రి ప్రశంసించారు.
(
హోం మంత్రిత్వ శాఖ
లాక్ డౌన్ 4.0 - ఎమ్.హెచ్.ఏ. మార్గదర్శకాలలో విధించిన నిబంధనలను రాష్ట్రాలు / కేంద్రపాలితప్రాంతాలు సడలించకూడదు, స్థానిక స్థాయి అంచనా మరియు ఆరోగ్య మంత్రిత్వ శాఖ మార్గదర్శకాల ఆధారంగా వాటిని కఠినతరం మాత్రమే చేయవచ్చు : ఎమ్.హెచ్.ఏ.
కోవిడ్ -19 కట్టడి కోసం, కేంద్ర దేశీయవ్యవహారాల మంత్రిత్వశాఖ  2020 మే నెల 17వ తేదీన సవరించిన మార్గదర్శకాలను విడుదల చేసింది. లాక్ డౌన్ ను 2020 మే నెల 31వ తేదీ వరకు పొడిగించిన సందర్భంగా నిబంధనలలో భారీగా సడలింపులు ఇవ్వడం జరిగింది.
ఈరోజు నుండి అమలులోకి వచ్చే కొత్త మార్గదర్శకాల కింద, కేంద్ర ఆరోగ్యం, కుటుంబ సంక్షేమ మంత్రిత్వశాఖ  2020 మే నెల 17వ తేదీన జారీచేసిన సవరించిన మార్గదర్శకాలను పరిగణలోకి తీసుకుని రాష్ట్రాలు, కేంద్రపాలితప్రాంతాలు రెడ్, ఆరంజ్, గ్రీన్ జోన్లను నిర్దేశిస్తాయి. రెడ్ / ఆరంజ్ జోన్లలో, కంటైన్మెంట్ మరియు బఫర్ జోన్లను, స్థానిక స్థాయి సాంకేతిక సమాచారం, ఆరోగ్య మంత్రిత్వశాఖ మార్గదర్శకాల ఆధారంగా స్థానిక అధికార యంత్రాంగం గుర్తిస్తుంది.
కంటైన్మెంట్ జోన్ల పరిధిలో గతంలో పాటించినట్లు ఖచ్చితమైన సరిహద్దులను నిర్ణయించి, కేవలం అత్యవసర కార్యకలాపాలను మాత్రమే అనుమతించాలి. దేశవ్యాప్తంగా పరిమిత కార్యకలాపాల నిషేధం కొనసాగుతుంది. ఎమ్.హెచ్.ఏ. మార్గదర్శకాల కింద ప్రత్యేకంగా నిషేధించిన కార్యకలాపాలు తప్ప, మిగిలిన ఇతర కార్యకలాపాన్నింటినీ అనుమతిస్తారు.
ఈ అంశాల దృష్ట్యా, సవరించిన మార్గదర్శకాల కింద విస్తృతమైన సడలింపులు జారీ చేసినప్పటికీ, రాష్ట్రాలు / కేంద్రపాలిత ప్రాంతాలు ఎమ్.హెచ్.ఏ. మార్గదర్శకాలలో విధించిన నిబంధనలను మరింతగా సడలించకూడదని ఎమ్.హెచ్.ఏ. పునరుద్ఘాటించింది. క్షేత్ర స్థాయి విశ్లేషణ ఆధారంగా వారు అవసరమైన కొన్ని ఇతర కార్యకలాపాలను నిషేధించవచ్చు లేదా అదనపు నిబంధనలను విధించవచ్చు.
దీనితో పాటు, స్థానిక స్థాయిలో జోన్లను నిర్దేశించేటప్పుడు, ఎమ్.ఓ.హెచ్.ఎఫ్.డబ్ల్యూ. జారీ చేసిన సవరించిన మార్గదర్శకాలలో సూచించిన బెంచ్మార్క్/పరిమితులను రాష్ట్రాలు/కేంద్రపాలితప్రాంతాలు పరిగణనలోకి తీసుకోవాలి. కేంద్ర ప్రభుత్వం/ సంబంధిత రాష్ట్ర ప్రభుత్వం జారీ చేసిన మార్గదర్శకాలకు స్థానికంగా ప్రజల సౌలభ్యం కోసం విస్తృత ప్రచారం కల్పించాలని కూడా విజ్ఞప్తి చేశారు.
రాష్ట్రాలకు / కేంద్రపాలితప్రాంతాలకు జారీ చేసిన అధికారిక ప్రకటన కోసం ఇక్కడ నొక్కండి:
హోం మంత్రిత్వ శాఖ
కోవిడ్-19పై పోరులో భాగంగా దిగ్బంధం చర్యలను అక్షరాలా అమలు చేయాలని రాష్ట్రాలకు, కేంద్రపాలిత ప్రాంతాలకు దేశీయాంగ శాఖ విజ్ఞప్తి
దేశంలో కోవిడ్-19 గొలుసుకట్టు సంక్రమణను విచ్ఛిన్నం చేసే దిశగా దిగ్బంధం పటిష్ట అమలుకు కేంద్ర మంత్రిత్వ శాఖలు/విభాగాలతోపాటు రాష్ట్ర, కేంద్రపాలిత ప్రాంతాల ప్రభుత్వాలు తీసుకోవాల్సిన చర్యలపై కేంద్ర దేశీయాంగ శాఖ  సమీకృత మార్గదర్శకాలు జారీచేసింది. కొన్ని రాష్ట్రాలు/కేంద్రపాలిత ప్రాంతాల్లో దిగ్బంధ చర్యలను మినహాయింపులకు అతీతంగా సడలిస్తున్నట్లు తమ దృష్టికి వచ్చిందని ‘విపత్తుల నిర్వహణ చట్టం-2005’ కింద జారీచేసిన సమీకృత మార్గదర్శకాల్లో పేర్కొంది. ఈ నేపథ్యంలో కోవిడ్-19పై సమర్థ పోరాటం కోసం ‘విపత్తుల నిర్వహణ చట్టం-2005’ కింద దఖలుపడిన అధికారాలను వినియోగించుకోవాలని కేంద్ర దేశీయాంగ శాఖ కార్యదర్శి శ్రీ అజయ్కుమార్ భల్లా సూచించారు. తదనుగుణంగా దిగ్బంధం నిబంధనలను అక్షరాలా అమలు చేయాలని కోరుతూ అన్ని రాష్ట్రాల ప్రభుత్వ ప్రధాన కార్యదర్శులకు, కేంద్రపాలిత ప్రాంతాల పరిపాలకులకు సమాచారం పంపారు.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 58.25 కోట్లు దాటిన టీకా డోసుల పంపిణీ
కోలుకున్నవారు 97.63%; 2020 మార్చి తరువాత ఇదే అత్యధికం
గత 24 గంటల్లో 25,072 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 3,33,924); ఇది155 రోజుల అత్యల్పం
చికిత్సలో ఉన్నవి మొత్తం కేసుల్లో 1.03%. మార్చి 2020 తరువాత అత్యల్పం
రోజువారీ పాజిటివిటీ 1.94%, 28 రోజులుగా 3% లోపు
భారత దేశంలో టీకాల పంపిణీ కార్యక్రమంలో భాగంగా ఇప్పటిదాకా ఇచ్చిన టీకా డోసుల సంఖ్య 58.25 కోట్లు దాటి 58,25,49,595 కి చేరినట్టు ఎఎ ఉదయం 8 గంటలకు అందిన సమాచారం తెలియజేస్తోంది. ఇది సాధించటానికి ఇప్పటిదాకా మొత్తం 64,69,222 శిబిరాలు నిర్వహించారు. ఆ వివరాలు ఇలా ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
1,03,53,405
|
|
2nd Dose
|
|
82,15,000
|
|
కోవిడ్ యోధులు
|
|
మొదటి డోస్
|
|
1,83,04,397
|
|
రెండో డోస్
|
|
1,25,74,264
|
|
18-44 వయోవర్గం
|
|
మొదటి డోస్
|
|
21,69,00,386
|
|
రెండో డోస్
|
|
1,94,77,956
|
|
45-59 వయోవర్గం
|
|
మొదటి డోస్
|
|
12,26,16,599
|
|
రెండో డోస్
|
|
4,87,88,970
|
|
60 ఏళ్ళు పైబడ్డవారు
|
|
మొదటి డోస్
|
|
8,33,38,747
|
|
రెండో డోస్
|
|
4,19,79,871
|
|
Total
|
|
58,25,49,595
టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో 44,157 మంది బాధితులు కోలుకోగా ఇప్పటిదాకా 3,16,80,626 మందికోలుకున్నారు. దేశ వ్యాప్తంగా కోలుకున్నవారి శాతం గత 24 గంటల్లో 97.63% కు చేరుకోవటం విశేషం. 2020 మార్చి నుంచి కోలుకున్నవారి శాతం ఇదే అత్యధికం
గత 24 గంటలలో దేశవ్యాప్తంగా 160 రోజుల కనిష్ఠంగా 25,072 కొత్త కేసులు నమోదయ్యాయి. 57 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
పెద్ద సంఖ్యలో కోలుకున్నవారు నమోదవటం, కొత్త కేసులు తక్కువగా ఉండటం వలన చికిత్సలో ఉన్నవారి సంఖ్య తగ్గుతూ 3,33,924 కి చేరింది. ఇది 155 రోజుల అత్యల్పం. మొత్తం కేసుల్లో చికిత్సలో ఉన్నవి ప్రస్తుతం 1.03% మాత్రమే. ఇది మార్చి 2020 తరువాత అత్యల్పం.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 12,95,160 పరీక్షలు జరపగా ఇప్పటిదాకా చేసిన మొత్తం పరీక్షలు 50.75 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 1.91% కాగా ఇది 59 రోజులుగా 3% లోపు ఉంటోంది. రోజువారీ పాజిటివిటీ 1.94 % కు చేరగా వరుసగా 268 రోజులుగా 3% లోపు, 77 రోజులుగా 5% లోపే ఉంటోంది
మంత్రిమండలి
యువజన వ్యవహారాలలో సహకారానికి భారతదేశం మరియు ట్యునీశియా ల మధ్య కుదిరిన ఎమ్ఒయు మంత్రివర్గం దృష్టికి
యువజన వ్యవహారాలలో సహకారాన్ని పెంపొందింపచేసుకొనే అంశంపై భారతదేశానికి, ట్యునీశియా కు మధ్య ఒక అవగాహనపూర్వక ఒప్పంద పత్రం  పైన సంతకాలు జరిగిన సంగతిని ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకు రావడమైంది. ఈ ఎమ్ఒయు పై 2017 అక్టోబర్ 30వ తేదీన న్యూ ఢిల్లీ లో సంతకాలయ్యాయి.
భారతదేశ యువతీయువకులలో అంతర్జాతీయ దృష్టి కోణం గురించిన అవగాహనను ఏర్పరచడం, ఆలోచనలకు, విలువలకు మరియు సంస్కృతి కి సంబంధించిన ఆదాన ప్రదానాలను ప్రోత్సహించడం, శాంతిని, ఇంకా అవగాహనను పెంపొందింప చేయడంలో వారిని భాగస్వాములను చేయడం ఈ ఎమ్ఒయు ధ్యేయం.
ఈ ఎమ్ఒయు అయిదు సంవత్సరాల పాటు అమలులో ఉంటుంది. ఈ ఎమ్ ఒయు లో భాగంగా:
i. యువజన బృందాల రాకపోకలకు సంబంధించిన కార్యక్రమాల నిర్వహణ;
ii. అంతర్జాతీయ సమావేశాలు మరియు చర్చాసభలకు ఆహ్వాన పత్రాలను ఇచ్చి పుచ్చుకోవడం;
iii. ముద్రిత పత్రాలు, చిత్రాలు, అనుభవాలు, పరిశోధన మరియు ఇతరత్రా సమాచారాన్ని ఇచ్చి పుచ్చుకోవడం;
iv. యువజన శిబిరాలలో, యువజన ఉత్సవాలలో మరియు ఇతర సహకారపూర్వక యువజన కార్యక్రమాలలో, అధ్యయనాత్మక పర్యటనలలో, యువతకు సంబంధించిన అంశాలపై చిన్న చిన్న కార్యశాలలు, చర్చా సభలు, తదితర కార్యకలాపాలలో పాలుపంచుకోవడం
వంటి రంగాలలో పరస్పరం సహకరించుకొంటారు.
కార్పొరేట్ వ్యవహారాల మంత్రిత్వ శాఖ
సర్టిఫైడ్ ఈ ఎస్ జీ ప్రొఫెషనల్: ఇంపాక్ట్ లీడర్ ప్రోగ్రామ్ కింద ఈ ఎస్ జీ నిపుణల కోసం వర్క్షాప్ నిర్వహించిన ఐఐసిఏ
సర్టిఫైడ్ ఈ ఎస్ జీ ప్రొఫెషనల్: ఇంపాక్ట్ లీడర్ ప్రోగ్రామ్ కింద ఈఎస్ జీ నిపుణల కోసం స్కూల్ ఆఫ్ బిజినెస్ ఎన్విరాన్మెంట్, ఇండియన్ ఇన్స్టిట్యూట్ ఆఫ్ కార్పొరేట్ అఫైర్స్  రెండు రోజుల వర్క్షాప్ నిర్వహించింది. ఐఎంటి మనేసర్లో ఉన్నఐఐసిఏ క్యాంపస్లో జరిగిన వర్క్షాప్ నిన్న ముగిసింది. వర్క్షాప్లో దేశం వివిధ ప్రాంతాలకు చెందిన ఈఎస్ జీ నిపుణలు పాల్గొన్నారు.
ప్రపంచ కార్పొరేట్ రంగంలో ఈ ఎస్ జీ ప్రాధాన్యత, ఈ ఎస్ జీ ఇంపాక్ట్ లీడర్గా మారడానికి అవసరమైన నాయకత్వ నైపుణ్యాలను కేంద్ర పబ్లిక్ ఎంటర్ప్రైజెస్ సెలక్షన్ బోర్డ్ సభ్యుడు శ్రీ అమర్జీత్ సిన్హా వివరించారు. ఈ ఎస్ జీ ఇంపాక్ట్-లీడర్ల ప్రాధాన్యతను ఆయన వివరించారు. ఈ ఎస్ జీ రంగంలో విధులను ఏ విధంగా నిర్వర్తించాలి అన్న అంశంపై ఆయన ప్రసంగించారు. ఈ ఎస్ జీ వ్యవస్థలో . ఫౌండేషన్ బ్యాచ్ను విజయవంతంగా తీర్చిదిద్దిన ఐఐసిఎను ఆయన అభినందించారు.
సర్టిఫైడ్ ఈ ఎస్ జీ ప్రొఫెషనల్: ఇంపాక్ట్ లీడర్ ప్రోగ్రామ్ కు పరిశ్రమల ఆదరణ లభించిందని వర్క్షాప్ లో ముగింపు ఉపన్యాసం చేసిన ఐఐసిఏ డీజీ,సీఈఓ శ్రీ ప్రవీణ్ కుమార్ తెలిపారు ఐఐసిఏ సర్టిఫికెట్ పొందిన వారు మాత్రమే సభ్యులుగా ఉండే 'నేషనల్ అసోసియేషన్ ఆఫ్ ఇంపాక్ట్ లీడర్స్' ఏర్పాటయిందని ఆయన తెలిపారు.
ప్రపంచ స్థాయిలో కార్పొరేట్ సంస్థలు ఎదుర్కొంటున్న పర్యావరణ సమస్యలు, వాటి పరిష్కార మార్గాలను ఎక్స్ఎల్ఆర్ఐ జంషెడ్పూర్ ప్రొఫెసర్ రఘు టాటా వివరించారు. కొన్ని పరిమితులకు లోబడి కార్పొరేట్ సంస్థలు సమస్యల పరిష్కారానికి కృషి చేయాల్సి ఉంటుందన్నారు.
నేషనల్ ఇన్వెస్ట్మెంట్ మరియు ఇన్ఫ్రాస్ట్రక్చర్ ఫండ్ ఈ ఎస్ జీ అధిపతి శ్రీ అశోక్ ఎమానీ ఈ ఎస్ జీ రంగంలో పెట్టుబడి అవకాశాలు ప్రస్తావించారు.ఈ ఎస్ జీపై పెట్టుబడిదారుల అభిప్రాయాలను ఆయన వర్క్షాప్లో ప్రతినిధులకు అవగాహన కల్పించారు.
ఐఐసిఏ అధ్యాపకుడు శ్రీ శంకర్ వెంకటేశ్వరన్ వ్యాపార వ్యూహంలో స్థిరత్వం, ప్రమాదాలు గుర్తించడం, కేపీఐ ల ప్రాధాన్యత అంశాలపై మాట్లాడారు.
ఈ ఎస్ జీలో "ఎస్' ప్రాధాన్యతను సస్టైనబుల్ ప్రొక్యూర్మెంట్ డైరెక్టర్ , ష్నైడర్ ఎలక్ట్రిక్ కనిష్క్ నేగి వివరించారు. మానవ హక్కులను గౌరవిస్తూ వ్యాపార కార్యకలాపాలు నిర్వహించడం కోసం ప్రభావం-కేంద్రీకృత నాయకత్వం అవసరమని అన్నారు.
పర్యావరణ ప్రమాదాలు, బాధ్యత అంశాలను ప్రస్తావించిన ఈ ఎస్ జీ యునిక్స్ కన్సల్ టెక్ సంస్థ గ్లోబల్ హెడ్ అను చౌదరి వాతావరణ ప్రమాదాలు తగ్గించే అంశంలో ఈ ఎస్ జీ నిపుణుల నిర్వర్తించాల్సిన విధులు వివరించారు. ఎండీఐ ప్రొఫెసర్ ప్రొఫెసర్ రూపమంజరి సిన్హా రే, ఐఐసిఏ స్కూల్ ఆఫ్ బిజినెస్ ఎన్విరాన్మెంట్ హెడ్ ప్రొఫెసర్ గరిమా దధీచ్ కూడా వర్క్షాప్లో మాట్లాడారు.
కార్యక్రమాన్ని గత ఏడాది డిసెంబర్లో కేంద్ర పర్యావరణ, అటవీ మరియు వాతావరణ మార్పుల మంత్రిత్వ శాఖ కార్యదర్శి శ్రీమతి లీనా నందన్ ప్రారంభించారు.కార్యక్రమంలో నలభై మంది సీనియర్ కార్పొరేట్ అధికారులు పాల్గొని ఐఐసిఏ లో శిక్షణ పూర్తి చేసుకుని ఈ ఎస్ జీ నిపుణులుగా సర్టిఫికెట్ పొందారు.
ఐఐసిఏ గురించి:
కార్పొరేట్ వ్యవహారాలకు సంబంధించి వివిధ అంశాలపై దృష్టి సారించి కేంద్ర కార్పొరేట్ వ్యవహారాల మంత్రిత్వ శాఖ ఆధ్వర్యంలోని స్వయంప్రతిపత్త గల సంస్థగా ఐఐసిఏ పనిచేస్తోంది. కార్పొరేట్ సంస్థల అభివృద్ధి, సంస్కరణలు, నిబంధనలు అమలు చేయడానికి, అభివృద్ధి సాధించడానికి అవసరమైన విధానాలు, పరిశోధన, సామర్థ్య నిర్మాణంపై ప్రభుత్వం, కార్పొరేట్లు, ఇతర వాటాదారులకు ఐఐసిఏ సహకారం అందిస్తోంది..
జల శక్తి మంత్రిత్వ శాఖ
జల్ జీవన్ మిషన్, జల్ శక్తి అభియాన్ స్థితి
2019లో దేశంలోని నీటి ఎద్దడి ఉన్న 256 జిల్లాలో మొత్తం 2,836 బ్లాకుల్లో 1,592 బ్లాక్లలో 2019లో జల శక్తి అభియాన్  ప్రారంభించారు. ప్రచారం సందర్భంగా, భారత ప్రభుత్వం లోని అధికారులు, భూగర్భ జల నిపుణులు, శాస్త్రవేత్తలు రాష్ట్ర జిల్లా అధికారులతో కలిసి నీటి సంరక్షణ, నీటి వనరుల నిర్వహణ ప్రోత్సహించడానికి దేశంలోని 256 నీటి-ఒత్తిడి జిల్లాలలో పనిచేశారు.. దేశవ్యాప్తంగా JSA 2019 ప్రచారం ఫలితం క్రింది విధంగా ఉంది:
|
|
నీటి సంరక్షణ & వర్షపు నీటి సేకరణ
2,73,256
|
|
సాంప్రదాయ, ఇతర నీటి వనరులు/ట్యాంకుల పునరుద్ధరణ
44,497
|
|
పునర్వినియోగం, రీఛార్జ్ నిర్మాణాలు
1,42,740
|
|
వాటర్షెడ్ అభివృద్ధి
1,59,354
|
|
తీవ్రమైన అటవీ నిర్మూలన

12,35,99,566
|
|
వాడిన నీటి నిర్వహణ పద్దతులు
1,372
జల్ శక్తి అభియాన్ - క్యాచ్ ద రెయిన్  “వర్షం ఎక్కడ పడుతుందో, ఎప్పుడు పడుతుందో” అనే థీమ్తో 22.03.2021న అన్ని జిల్లాల్లోని పట్టణ మరియు గ్రామీణ ప్రాంతాల్లో తగిన వర్షపు నీటి నిల్వ నిర్మాణాలను ప్రజల క్రియాశీల భాగస్వామ్యంతో దేశమంతటా .
రూపొందించడం కోసం ప్రారంభించారు. 22.03.2021 నుండి 30.11.2021 వరకు రుతుపవనాలకు ముందు మరియు రుతుపవనాల కాలంలో ఈ ప్రయత్నం జరిగింది.
08.03.2022 నాటికి రాష్ట్రాలు, కేంద్ర మంత్రిత్వ శాఖలు/విభాగాలు వెల్లడి చేసిన JSA:CTR ఫలితం:
 నీటి సంరక్షణ, వర్షపు నీటి సేకరణ నిర్మాణాలు: 16,22,957;
 సాంప్రదాయ నీటి వనరుల పునరుద్దరణ: 2,96,958;
 పునర్వినియోగం - రీఛార్జ్ నిర్మాణాలు: 8,31,961;
 వాటర్షెడ్ అభివృద్ధి: 19,18,395;
 ఇంటెన్సివ్ ఫారెస్ట్రేషన్: 36,75,68,460;
 శిక్షణ కార్యక్రమాలు/ కిసాన్ మేళాలు: 43,631;
 జల శక్తి కేంద్రాలు: 340.
పైన పేర్కొన్న పనులలో పూర్తయినవి, ఇంకా కొనసాగుతున్న కార్యక్రమాలు ఉన్నాయి.
ఉత్తరప్రదేశ్తో సహా రాష్ట్రాల భాగస్వామ్యంతో భారత ప్రభుత్వం 2024 నాటికి దేశంలోని ప్రతి గ్రామీణ ఇంటికీ కుళాయి నీటి సరఫరాను అందించడానికి జల్ జీవన్ మిషన్ ని అమలు చేస్తోంది. 2019లో జల్ జీవన్ మిషన్ ప్రకటించిన సమయంలో, 18.93 కోట్ల గ్రామీణ కుటుంబాలు, 3.23 కోట్ల  కుటుంబాలు కుళాయి నీటి కనెక్షన్లను కలిగి ఉన్నట్లు నివేదించబడింది. ఈ రోజు నాటికి, దేశంలోని 19.31 కోట్ల గ్రామీణ కుటుంబాలలో, 9.16 కోట్ల  కుటుంబాలు తమ ఇళ్లలో కుళాయి నీటి సరఫరాను కలిగి ఉన్నాయని నివేదించబడింది, ఉత్తరాదిలోని 35.41 లక్షల కుటుంబాలకు  కుళాయి నీటి సరఫరా ఉంది. ప్రదేశ్ .
ఉత్తరప్రదేశ్తో సహా దేశం మొత్తంలో JJMని వేగవంతంగా, అంతరాంతరంగా ప్లాన్ చేయడానికి, అమలు చేయడానికి అనేక చర్యలు తీసుకున్నారు, ఇందులో ఉమ్మడి చర్చ, సంతృప్త ప్రణాళిక మరియు వార్షిక కార్యాచరణ ప్రణాళిక  రాష్ట్రాలు/కేంద్ర పాలిత ప్రాంతాల తుది సమీక్ష, సాధారణ సమీక్ష ఉన్నాయి. అమలు, సామర్థ్యం పెంపుదల, శిక్షణ, జ్ఞానాన్ని పంచుకోవడం కోసం వర్క్ షాప్లు/కాన్ఫరెన్స్ లు/ వెబ్నార్లు, సాంకేతిక సహాయాన్ని అందించడానికి బహుళ-క్రమశిక్షణా బృందం క్షేత్ర సందర్శనలు మొదలైన చర్యలు ఉన్నాయి. JJM అమలు కోసం వివరణాత్మక కార్యాచరణ మార్గదర్శకాలు; గ్రామ పంచాయితీలు, గ్రామ నీరు, పారిశుద్ధ్య కమిటీల  కోసం మార్గదర్శిక గ్రామీణ గృహాలలో సురక్షితమైన త్రాగునీటిని అందించడానికి, అంగన్వాడీ కేంద్రాలు, ఆశ్రమ పాఠశాలల్లో పైపుల ద్వారా నీటి సరఫరాను అందించడానికి, ప్రత్యేక ప్రచారంతో పాటు మార్గదర్శకాలు రాష్ట్రాలు/కేంద్రపాలిత ప్రాంతాలతో పంచుకున్నారు. జల్ జీవన్ మిషన్ అమలు, ఆన్లైన్ పరిశీలన కోసం, JJM-ఇంటిగ్రేటెడ్ మేనేజ్మెంట్ ఇన్ఫర్మేషన్ సిస్టమ్  మరియు JJM-డ్యాష్బోర్డ్ స్థానంలో ఉంచారు. ప్రజా ఆర్థిక నిర్వహణ వ్యవస్థ  ద్వారా పారదర్శక ఆన్లైన్ ఆర్థిక నిర్వహణ కోసం కూడా ఏర్పాటు చేశారు.
ఈ సమాచారాన్ని జలశక్తి శాఖ సహాయ మంత్రి శ్రీ బిశ్వేశ్వర్ తుడు ఈరోజు రాజ్యసభలో లిఖితపూర్వక సమాధానంలో తెలిపారు.
కార్మిక, ఉపాధికల్పన మంత్రిత్వ శాఖ
100 బెడ్స్ ఈఎస్ఐసీ హాస్పిటల్ నిర్మాణానికి కేంద్ర కార్మికమంత్రి సంతోష్ కుమార్ గంగ్వార్ శంకుస్థాపన చేశారు.
కేంద్ర కార్మిక, ఉపాధి శాఖ సహాయ మంత్రి  సంతోష్ కుమార్ గంగ్వార్ ఈ రోజు బుద్గావ్లోని ఓంపురాలో 100 పడకల ఉద్యోగుల స్టేట్ ఇన్సూరెన్స్ కార్పొరేషన్  ఆసుపత్రికి పునాదిరాయి వేశారు. శంకుస్థాపన వేడుకల్లో జమ్మూ కశ్మీర్ లెఫ్టినెంట్ గవర్నర్ మనోజ్ సిన్హా ముఖ్య అతిథిగా పాల్గొన్నారు.
ఈ నాలుగు అంతస్తుల ఆస్పత్రిని ఐదు ఎకరాల విస్తీర్ణంలో నిర్మిస్తారు. 100 పడకలు ఉంటాయి. 23 స్పెషాలిటీ ట్రీట్మెంట్లు, 3 సూపర్ స్పెషాలిటీ ట్రీట్మెంట్లు ఇస్తారు. 160 కోట్ల రూపాయల వ్యయంతో నిర్మించే ఈ ఆస్పత్రి, రాబోయే ఒకటిన్నర సంవత్సరాల్లో పూర్తవుతుంది. రిజిస్టర్డ్ ఇన్సూరెన్స్ పర్సన్స్ తోపాటు కూడా సాధారణ ప్రజలకు కూడా చికిత్సలు ఇక్కడ అందుబాటులో ఉంటాయి.
ఈ సందర్భంగా గంగ్వార్ మాట్లాడుతూ, గత 66 సంవత్సరాలుగా ఈఎస్ఐసీ పనిచేస్తోందని, దేశంలోని 80 శాతం జిల్లాల్లో సేవలు అందిస్తోందని చెప్పారు. శ్రీనగర్లో సుమారు 20 వేల మంది ఐపిలు ఉన్నారని, దేశంలోని ఇతర ప్రాంతాలలో తమ సహచరులకు అందుబాటులో ఉన్నట్టుగానే.. శ్రీనగర్వాసులు కూడా ఉత్తమ ఆరోగ్య సంరక్షణ సదుపాయాలు పొందుతారని వివరించారు. సామాజిక భద్రత పథకాల వల్ల కలిగే ప్రయోజనాలను ఏ పౌరుడూ కోల్పోకూడదని ఆయన అన్నారు. ప్రస్తుత కరోనాసంక్షోభాన్ని ఎదుర్కోవడంలో ఈఎస్ఐసీ ఆస్పత్రులు పోషించిన వ్యూహాత్మక పాత్రను ఆయన వివరించారు.
ఈ సందర్భంగా జమ్మూకశ్మీర్ లెఫ్టినెంట్ గవర్నర్ జమ్మూ కశ్మీర్ మనోజ్ సిన్హా మాట్లాడుతూ జమ్మూ కశ్మీర్లో ఆరోగ్య సంరక్షణకు ఇది చారిత్రాత్మక రోజు అని అన్నారు. ప్రధాని మోడీ, గంగ్వార్ చేసిన కృషికి ఆయన కృతజ్ఞతలు తెలిపారు. ఈ ఆసుపత్రిలో లభించే సౌకర్యాల వల్ల జమ్మూకశ్మీర్ జనాభా ఎంతో ప్రయోజనం పొందుతుందని ఆశాభావం వ్యక్తం చేశారు.
ఈఎస్ఐసీ 3 కోట్లకు పైగా ప్రత్యక్ష లబ్ధిదారులను కలిగి ఉందని, వారిపై ఆధారపడిన వారి సంఖ్య మొత్తం 13.5 కోట్ల మంది వరకు ఉంటుందని కార్మిక మంత్రిత్వశాఖ సెక్రెటరీ అపూర్వ చంద్ర అన్నారు. ఇది దాదాపు భారతదేశ మొత్తం జనాభాలో పది శాతమని అన్నారు. ఆరోగ్యసంరక్షణ కోసం జమ్మూకశ్మీర్ కార్మిక శాఖ చేస్తున్న కృషిని ప్రశంసించారు. కశ్మీర్ నివాసితులకు ఈ ఆసుపత్రి ద్వారా ఉత్తమ ఆరోగ్య సదుపాయాలు లభిస్తాయన్నారు.
కేంద్ర కార్మిక, ఉపాధి మంత్రిత్వశాఖ అదనపు కార్యదర్శి అనురాధ ప్రసాద్ మాట్లాడుతూ, కేంద్ర ప్రభుత్వం ఈ ఆసుపత్రికి ఎంతో ప్రాధాన్యం ఇస్తుందని చెప్పారు. కరోనా వైరస్ మహమ్మారి కారణంగా కొంత ఆలస్యం అయిందన్నారు. పరిస్థితులు మెరుగుపడిన వెంటనే, ప్రభుత్వం తన ప్రణాళికను వేగవంతం చేసిందని, అందుకే నేడు శంకుస్థాపన జరిగిందని ఆమె వివరించారు. ఈ ఆసుపత్రి ద్వారా కశ్మీర్ డివిజన్లోని శ్రీనగర్, బుద్గావ్, పుల్వామా, షోపియన్, అనంతనాగ్, కుల్గాం జిల్లాల ఈఎస్ఐసీ లబ్ధిదారులకు ఉత్తమ నాణ్యమైన ఆరోగ్య సదుపాయాలు అందుబాటులోకి వస్తాయి. ఈ కార్యక్రమానికి కేంద్ర పాలిత ప్రాంత, కేంద్ర ప్రభుత్వ విభాగాలకు చెందిన అధికారులు, ఇతర ప్రముఖులు కూడా హాజరయ్యారు.
ప్రధాన మంత్రి కార్యాలయం
కోవిడ్ -19 కు వ్యతిరేకంగా టీకాలు వేయడానికి ప్రణాళిక మరియు సన్నాహాలను సమీక్షించడానికి ప్రధానమంత్రి అధ్యక్షతన సమావేశం జరిగింది
ఈ జాతీయ స్థాయి కార్యక్రమ నిర్వహణకు ప్రధానమంత్రి నాలుగు మార్గదర్శక సూత్రాలను సూచించారు
టీకా అందుబాటులోకి వచ్చిన వెంటనే, కోవిడ్-19 కు వ్యతిరేకంగా టీకాలు వేయడానికి ప్రణాళిక మరియు సన్నాహాలను సమీక్షించడానికి, ఈ రోజు జరిగిన ఒక ఉన్నత స్థాయి సమావేశానికి ప్రధానమంత్రి శ్రీ నరేంద్రమోదీ, అధ్యక్షత వహించారు.
భారతదేశపు విస్తారమైన మరియు విభిన్న జనాభాకు టీకాలు వేయడం, మందుల సరఫరా నిర్వహణ, హాని ఎక్కువగా ఉన్న జనాభాకు ప్రాధాన్యత ఇవ్వడం, ఈ ప్రక్రియలో పాల్గొన్న వివిధ ఏజెన్సీల మధ్య సమన్వయం, అలాగే ఈ జాతీయ స్థాయి కార్యక్రమంలో ప్రైవేటు రంగం మరియు పౌర సమాజం పాత్ర వంటి విషయాల గురించి ప్రధానమంత్రి ఈ సందర్భంగా వివరించారు.
ఈ జాతీయ స్థాయి కార్యక్రమాన్ని సమర్ధవంతంగా నిర్వహించడానికి ప్రధానమంత్రి నాలుగు మార్గదర్శక సూత్రాలను ప్రతిపాదించారు : మొదటి సూత్రం : టీకాలు ప్రారంభించే సమయంలో, ముందుగా హాని కలిగించే సమూహాలను గుర్తించి ప్రాధాన్యత ఇవ్వాలి, ఉదాహరణకు వైద్యులు, నర్సులు, ఆరోగ్య కార్యకర్తలు, వైద్యేతర ఫ్రంట్ లైన్ కరోనా యోధులు మరియు సాధారణ జనాభాలో హాని కలిగించే వ్యక్తులు; రెండవది : “ఎవరికైనా, ఎక్కడైనా” టీకాలు వేయడం జరగాలి, అంటే, వ్యాక్సిన్ వేయడానికి ఎటువంటి నివాస సంబంధిత నిబంధనలు విధించకూడదు; మూడు : ఆ టీకా సరసమైనదిగా, సార్వత్రికమైనదిగా ఉండాలి - ఏ వ్యక్తిని వదిలివేయకూడదు; మరియు నాలుగు : ఉత్పత్తి నుండి టీకా వరకు మొత్తం ప్రక్రియను సాంకేతిక పరిజ్ఞానంతో నిజ సమయంలో పర్యవేక్షించాలి మరియు మద్దతు ఇవ్వాలి.
అన్నింటినీ అత్యంత సమర్థవంతంగా, సమయానుసారంగా టీకాలు వేయడానికి చేపట్టే ఈ జాతీయ కార్యక్రమానికి వెన్నుముకలా నిలిచే సాంకేతిక పద్ధతులను విస్తృత స్థాయిలో అంచనా వేయాలని ప్రధానమంత్రి అధికారులను ఆదేశించారు.
ఇంత పెద్ద ఎత్తున టీకాలు వేసే ఈ కార్యక్రమానికి సవివరమైన ప్రణాళికను రూపొందించే పని వెంటనే చేపట్టాలని ప్రధానమంత్రి ఆదేశించారు.
టీకా అభివృద్ధి ప్రయత్నాల ప్రస్తుత స్థితిని కూడా ఈ సమావేశంలో సమీక్షించారు. కోవిడ్ -19 కు వ్యతిరేకంగా టీకాలు వేసే ప్రయత్నాలలో ఉన్నతమైన పాత్ర పోషించాలన్న భారతదేశ నిబద్ధతను ప్రధానమంత్రి ప్రత్యేకంగా పేర్కొన్నారు.